ตลาดหุ้นยุโรปเปิดยืนแดนบวก ขานรับผลประกอบการเอกชนสดใส
ตลาดหุ้นยุโรปเปิดตลาดวันนี้ปรับตัวสูงขึ้น เนื่องจากหลายบริษัทได้รายงานผลประกอบการที่สูงกว่าคาดการณ์ โดยนักลงทุนต่างรอดูผลการประชุมของรัฐมนตรีคลังยูโรโซนในสัปดาห์นี้ ซึ่งจะมีการพิจารณาทบทวนนโยบายการปฏิรูปเศรษฐกิจของกรีซ ขณะที่กรีซต้องการเงินช่วยเหลืองวดใหม่เพื่อหลีกเลี่ยงการผิดนัดชำระหนี้
21 เม.ย. 2558

สำนักข่าวอินโฟเควสท์รายงาน ตลาดหุ้นยุโรปเปิดตลาดวันนี้ปรับตัวสูงขึ้น เนื่องจากหลายบริษัทได้รายงานผลประกอบการที่สูงกว่าคาดการณ์ โดยนักลงทุนต่างรอดูผลการประชุมของรัฐมนตรีคลังยูโรโซนในสัปดาห์นี้ ซึ่งจะมีการพิจารณาทบทวนนโยบายการปฏิรูปเศรษฐกิจของกรีซ ขณะที่กรีซต้องการเงินช่วยเหลืองวดใหม่เพื่อหลีกเลี่ยงการผิดนัดชำระหนี้
ดัชนี Stoxx Europe 600 พุ่ง 0.9% แตะ 410.67 เมื่อเวลา 8.10 น.ตามเวลาลอนดอน ดัชนี CAC-40 ตลาดหุ้นฝรั่งเศสเปิดวันนี้ที่ 5,205.10 จุด เพิ่มขึ้น 17.51 จุด, +0.34% และดัชนี DAX ตลาดหุ้นเยอรมันเปิดวันนี้ที่ 11,994.82 จุด เพิ่มขึ้น 102.91 จุด, +0.87%
ขณะที่หุ้น SAP พุ่ง 2% ภายหลังจากที่บริษัทได้รายงานยอดขายไตรมาสแรกที่สูงกว่าการคาดการณ์ 